ΓΡΑΠΤΗ ΕΡΩΤΗΣΗ E-1480/01

υποβολή: Alexandros Alavanos (GUE/NGL) προς την Επιτροπή

(18 Μαΐου 2001)

Θέμα: Αυξημένος κίνδυνος πυρκαγιών στην Ελλάδα

Η παρατεταμένη ανομβρία που έχει επικρατήσει στην Ελλάδα, δημιουργεί συνθήκες ευνοϊκές για την εκδήλωση πυρκαγιών στα δάση και ως εκ τούτου αναμένεται ότι θα απαιτηθείψηλός βαθμός ετοιμότητας για την πρόληψη και την καταστολή τους.

Δεδομένου ότι από την έκθεση Systme communautaire d' information sur les incendies de fret 1985-97, που εξεδόθη από την αρμόδια για τα δάσηπηρεσία της Επιτροπής προέκυπταν στοιχεία που επεσήμαιναν ανετοιμότητα των ελληνικώνπηρεσιών στην πρόληψη και την κατάσβεση των πυρκαγιών στα δάση (χρόνος επέμβασης μετά την πρώτη ειδοποίηση, μέσος χρόνος κατάσβεσης, μέση έκταση που καίγεται σε κάθε φωτιά κ.ά.) και με δεδομένο ότι κατά το 2000 σημειώθηκε ρεκόρ καταστροφών από τις πυρκαγιές.

Ερωτάται η Επιτροπή:

1. Υπάρχουν νεώτερα στοιχεία για την Ελλάδα; Τί στοιχεία μπορεί να παράσχει σχετικά με την εξέλιξη των παραπάνω δεικτών κατά τα έτη 1998-2000;

2. Μπορεί να μας ενημερώσει για τα μέτρα και τις ενέργειες της Ελλάδας, προκειμένου να μην επαναληφθούν οι καταστροφές του περασμένου καλοκαιριού;

3. Έχει ενημερωθεί για τυχόν μέτρα αυξημένης ετοιμότητας που έχει λάβει η Ελλάδα για την αντιμετώπιση των μεγαλύτερων κινδύνων του φετινού καλοκαιριού;

Απάντηση της κας Wallstrm εξ ονόματος της Επιτροπής

(16 Ιουλίου 2001)

Η Επιτροπή λυπάται για τις απώλειες σε ανθρώπινες ζωές καθώς και για τις οικολογικές και οικονομικές ζημίες που προκαλούν οι πυρκαγιές των δασών και ιδίως εκείνες που εκδηλώθηκαν στην Ελλάδα το περασμένο καλοκαίρι. Διαπιστώνει τη σταθερή βούληση των ελληνικών αρχών να τις ελαχιστοποιήσουν στο μέλλον. Αυτό θα επιδιώξουν να το επιτύχουν με ενέργειες όπως η βελτίωση της συνεργασίας μεταξύ των εθνικώνπηρεσιών, η κατάλληλη κατάρτιση του αρμοδίου για την καταπολέμηση των πυρκαγιών προσωπικού, η ανάπτυξη κεντρικής πολιτικής για όλες τις περιφέρειες της Ελλάδας καθώς και η ενημέρωση του κοινού. Οι ελληνικές αρχές προβλέπουν επίσης, για παράδειγμα, την πραγματοποίηση, εντός του 2001, συνάντησης πρακτικής εργασίας που εγγράφεται στο κοινοτικό πρόγραμμα δράσης για τον τομέα της πολιτικής άμυνας(1). Κύριος στόχος αυτής της συνάντησης εμπειρογνωμόνων είναι να βελτιωθεί ο συντονισμός των μέσων που χρησιμοποιούνται για την καταπολέμηση των πυρκαγιών στα δάση.

Δυστυχώς, η Ελλάδα δεν έχει ακόμη διαβιβάσει στην Επιτροπή για τη χρονική περίοδο 1998-2000 τους δείκτες που χρησιμοποιήθηκαν ως βάση για την μελέτη στην οποία αναφέρεται το Αξιότιμο Μέλος του Κοινοβουλίου. Τα πλέον πρόσφατα δεδομένα που διατίθενται προέρχονται από ευρωπαϊκή χαρτογράφηση των πυρκαγιών που εκδηλώθηκαν εντός του 2000 σε εκτάσεις άνω των 50 εκταρίων και η οποία διενεργήθηκε με τηλεανίχνευση. Από τη χαρτογράφηση αυτή προέκυψε ότι, στην Ελλάδα, οι πυρκαγιές διένυσαν συνολικά έκταση 106 000 εκταρίων, ήτοι το 27 % της συνολικής έκτασης που κάηκε στα πέντε νότια κράτη μέλη της Κοινότητας.

Όσον αφορά τα διαρθρωτικά μέτρα που έλαβε η Ελλάδα, αν κρίνουμε από τις προτάσεις που επιλέγησαν στο κοινοτικό πλαίσιο στήριξης (ΚΠΣ) 2000-2006, προβλέπεται ένας μεγάλος όγκος επιχειρήσεων (μελέτες, σχέδια διαχείρισης δασών, μέτρα αποκατάστασης και πρόληψης των πυρκαγιών στα δάση) οι οποίες εντάσσονται ιδίως στα περιφερειακά προγράμματα. Οι χρηματοδοτικοί πόροι που προορίζονται για τα μέτρα αυτά είναι εξίσου σημαντικοί και συνοδεύονται από δράσεις κατάρτισης και ευαισθητοποίησης του κοινού όσον αφορά την προστασία των δασών και την αειφόρο ανάπτυξη.

Πέραν τούτου, η Επιτροπή πληροφορεί το Αξιότιμο Μέλος του Κοινοβουλίου ότι στις 3 Μαΐου 2001 ενέκρινε, στο πλαίσιο του κανονισμού (ΕΟΚ) αριθ. 2158/92 του Συμβουλίου της 23ης Ιουλίου 1992 για την πυροπροστασία των κοινοτικών δασών(2), ένα πρόγραμμα ύψους 1,7 εκατομ. ευρώ για την προστασία των δασών από τις πυρκαγιές το οποίο είχε παρουσιάσει η Ελλάδα για το 2001. Το πρόγραμμα αυτό προβλέπει τη δημιουργία μονοπατιών, ζωνών πυρασφάλειας και σημείων ύδρευσης, τη διεξαγωγή επιχειρήσεων προληπτικής δασοκομίας καθώς και δραστηριότητες επιτήρησης.

(1) 1999/847/ΕΚ: Απόφαση του Συμβουλίου της 9ης Δεκεμβρίου 1999 σχετικά με τη θέσπιση κοινοτικού προγράμματος δράσης στον τομέα της πολιτικής άμυνας, ΕΕ L 327 της 21.12.1999.

(2) ΕΕ L 217 της 31.7.1992.